AP Photo AQShning Virjiniya shtati Lengli-Yustis aviabazasida asalarilar galasi noyob voqea kuzatildi. Gap shundaki, hasharotlar beshinchi avlod F-22 Raptor qiruvchi samolyotini egallab olishgan va vaqtinchalik bo‘lsin uni parvozdan to‘xtatib qolgan, deb xabar qilmoqda CNN telekanali. Garchi hodisa ikki oy muqaddam, iyun oyi o‘rtalarida yuz bergan bo‘lsa-da, bu haqda endi oshkor qilinmoqda. Texniklar samolyotni uchishga tayyorlash uchun kelganlarida, F-22 dvigatelining poynagida asalarilar galasiga duch kelishgan. Entomologlar bilan maslahatlashgan harbiy xizmatchilar hashoratlarni yo‘q qilmaslikka qaror qilib, mahalliy asalarichini yordamga chaqirgan. U esa, vakuumli shlang bilan asalarilarni qutiga joylab olgan. Ma’lum bo‘lishicha, 20 mingga yaqin hashoratdan iborat to‘daning vazni 4 kg kelgan.